Tartu linna üks tuntumaid söögi- ja meelelahutuskohti Wilde pubi-kohvik oli sunnitud võlgade tõttu uksed sulgema.    Wilde Irish Pub'i ustel seisavad sildid teatega, et nii kõrts kui ka kohvik on suletud. Märget, et see koht võiks millalgi taas uksed lahti teha, pole, vahendas "Aktuaalne kaamera".    Kõrtsile ruume rentinud osaühingu Greifi kinnitusel käivad läbirääkimised uute võimalike ettevõtjatega, aga uue söögi- ja meelelahutuskoha avamiseni  samas kohas läheb vähemalt kuu.    Wilde kohvik avas uksed Tartus ligi 11 aastat tagasi ja tegutses erinevate omanike käe all pühapäevani.    Rahvusringhääling